stanford-oval/wikipedia huggingface dataset:
เจ้าหญิงวิกตอเรีย มกุฎราชกุมารีแห่งสวีเดน
ฐานันดรและพระอิสริยยศ

| ธรรมเนียมพระยศของ เจ้าฟ้าหญิง มกุฎราชกุมารีแห่งสวีเดน |
| --- | --- |
ธงประจำพระอิสริยยศ
ตราประจำพระองค์
การทูล: Her Royal Highness   (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Royal Highness  (พระพุทธเจ้าข้า/เพคะ)
14 กรกฎาคม 1977 - 31 ธันวาคม 1979: เฮอร์รอยัลไฮเนส สมเด็จเจ้าฟ้าหญิงวิกตอเรียแห่งสวีเดน (Her Royal Highness Princess Victoria of Sweden)
1 มกราคม 1980 - 9 มกราคม 1980: เฮอร์รอยัลไฮเนส สมเด็จเจ้าฟ้าหญิงวิกตอเรีย มกุฎราชกุมารีแห่งสวีเดน (Her Royal Highness The Crown Princess of Sweden)
9 มกราคม 1980 - ปัจจุบัน: เฮอร์รอยัลไฮเนส สมเด็จเจ้าฟ้าหญิงวิกตอเรีย มกุฎราชกุมารีแห่งสวีเดน, ดัชเชสแห่งวาสเตอร์เกิตลันด์ (Her Royal Highness The Crown Princess of Sweden, Duchess of Västergötland)
ทอมมี ฮิลฟิเกอร์ (บริษัท)

| --- | --- |

ประเภท: บริษัทย่อย
อุตสาหกรรม: แฟชั่น
ก่อตั้ง: 1985; 39 ปีที่แล้ว (1985)
ผู้ก่อตั้ง: ทอมมี ฮิลฟิเกอร์
สำนักงานใหญ่: อัมสเตอร์ดัม 
ผลิตภัณฑ์: เสื้อผ้า เครื่องแต่งกาย รองเท้า เครื่องประดับ น้ำหอม และของตกแต่งบ้าน
พนักงาน: 10,000 
เว็บไซต์: global.tommy.com 
ทอมมี ฮิลฟิเกอร์ บี.วี. เดิมชื่อ Tommy Hilfiger Corporation และ Tommy Hilfiger Inc. เป็นแบรนด์เสื้อผ้า เครื่องแต่งกาย รองเท้า เครื่องประดับ น้ำหอม และของตกแต่งบ้านสัญชาติอเมริกัน บริษัทก่อตั้งขึ้นในปี ค.ศ. 1985 และสินค้าของแบรนด์จำหน่ายในห้างสรรพสินค้าและร้านค้าปลีกกว่า 2,000 แห่งใน 100 ประเทศ
ประวัติ > ความเป็นมาและการก่อตั้ง

อาชีพของทอมมี ฮิลฟิเกอร์ ในแวดวงแฟชั่นเริ่มต้นขึ้นในปี ค.ศ. 1968 เมื่อเขาร่วมก่อตั้งร้านขายเสื้อผ้าและแผ่นเสียงชื่อ People's Place ทางตอนเหนือของรัฐนิวยอร์ก เขาใช้เงิน 150 เหรียญที่เขาเก็บออมจากการทำงานที่ปั๊มน้ำมันเป็นเงินตั้งต้น เขาดูแลการขยายสาขาของบริษัทไปยังเครือข่าย 10 สาขา แม้จะพบกับความสำเร็จในช่วงแรก แต่ People's Place ก็ยื่นฟ้องล้มละลายในปี ค.ศ. 1977 ในปี ค.ศ. 1979 ฮิลฟิเกอร์ย้ายไปนิวยอร์กเพื่อประกอบอาชีพเป็นแฟชั่นดีไซเนอร์ โดยทำงานให้กับแบรนด์ต่างๆ มากมาย รวมทั้งกางเกงยีนส์ Jordache
ในช่วงต้นคริสต์ทศวรรษ 1980 เขาได้พบกับโมฮาน มูร์จานี มหาเศรษฐีด้านสิ่งทอชาวอินเดียโดยหวังว่าจะเปิดตัวไลน์เสื้อผ้าผู้ชาย ด้วยการสนับสนุนของมูร์จานี ในปี ค.ศ. 1985 ฮิลฟิเกอร์ได้เปิดตัวคอลเลกชันแรกซึ่งเป็นเอกลักษณ์เฉพาะของเขา ไลน์เสื้อผ้าใหม่นี้เปิดตัวด้วยแคมเปญการตลาดที่มีชื่อเสียง ซึ่งรวมถึงป้ายโฆษณาขนาดใหญ่ในไทม์สแควร์โดยฝีมือของจอร์จ ลอยส์ นักโฆษณา
แบรนด์ทอมมี ฮิลฟิเกอร์ออกจาก Murjani International ในปี ค.ศ. 1989 โดยมี Silas Chou ให้การสนับสนุนทางการเงินแทน ในปีนั้น Lawrence Stroll และ Joel Horowitz ซึ่งเป็นอดีตผู้บริหารของ Ralph Lauren ทั้งคู่ได้รับการว่าจ้างให้เป็นผู้บริหารของบริษัท Tommy Hilfiger, inc. ที่เพิ่งตั้งขึ้นใหม่ซึ่งมุ่งเน้นไปที่ชุดกีฬาชายในช่วงแรก
กิติพันธ์ ปุณกะบุตร

| กิติพันธ์ ปุณกะบุตร |
| --- | --- |

สารนิเทศภูมิหลัง
เกิด: 26 มิถุนายน พ.ศ. 2502 (65 ปี) กิติพันธ์ ปุณกะบุตร
อาชีพ: นักร้อง นักดนตรี นักแสดง Music Director
ปีที่แสดง: พ.ศ. 2524 - ปัจจุบัน
พระสุรัสวดี: Music Director ภาพยนตร์"อันดาฟ้าใส" "บางกอกแดนเจอรัส" "มือปืนโลกพระจันทร์"
ฐานข้อมูล
IMDb
ThaiFilmDb
กิติพันธ์ ปุณกะบุตร หรือ หมู แมคอินทอช (26 มิถุนายน พ.ศ. 2502) เป็นนักดนตรี นักแสดงชาวไทย อดีตมือกีตาร์แมคอินทอช  เคยแสดงภาพยนตร์ไทย และเป็นมือกีตาร์ ประพันธ์เพลงและเรียบเรียงเสียงประสานให้กับวงตาวัน แสนแสบฟิลฮาร์โมนิคออร์เครสตร้า
กิติพันธ์ ปุณกะบุตร เริ่มเล่นดนตรีตั้งแต่สมัยเรียนมัธยม โดยร่วมกับเพื่อนตั้งวงสตริง ชื่อแมคอินทอช ในปี พ.ศ. 2517 โดยเป็นมือกีต้าร์ มีชื่อเสียงโด่งดังจนได้แสดงภาพยนตร์วัยรุ่นหลายเรื่องที่กำกับโดยศุภักษร เช่น วันวานยังหวานอยู่ (2526) กับวันนี้ยังมีเธอ ซึ่งถูกฉายในปี พ.ศ. 2526 โดยแสดงร่วมกับ อรพรรณ พานทอง วงศกร รัศมิทัต และอรรถพล ประเสริฐยิ่ง  และในปี พ.ศ. 2527 ร่วมแสดงภาพยนตร์เรื่อง สยามสแควร์
ในปี พ.ศ. 2527 กิติพันธ์ ปุณกะบุตร ร่วมกับเพื่อนนักดนตรี เช่น พงษ์พรหม สนิทวงศ์ ณ อยุธยา มรุธา รัตนสัมพันธ์ วงศกร รัศมิทัต ชัยวัฒน์ จุฬาพันธุ์ ตั้งวงตาวัน ร่วมงานกันเป็นเวลา 12 ปี จึงแยกวงในปี พ.ศ. 2539
ในปี พ.ศ. ........ เริ่มต้นสร้างวงดนตรี แสนแสบฟิลฮาร์โมนิคออร์เครสตร้า ทำเพลงประกอบละครโทรทัศน์เรื่อง สี่แผ่นดิน
ผลงานอัลบั้ม

ผมอยากดัง (พ.ศ. 2524)
ใจสยิว (พ.ศ. 2525)
วันวานยังหวานอยู่ (พ.ศ. 2526)
วันนี้ยังมีเธอ (พ.ศ. 2526)
ซึ่งกันและกัน (พ.ศ. 2527)
หุ่นกระบอก (พ.ศ. 2528)
ม็อบ (พ.ศ. 2535)
12 ราศี (พ.ศ. 2536)
The Promise (พ.ศ. 2539)
ห้ามออกอากาศ (พ.ศ. 2537)
ประชาธิปตาย (พ.ศ. 25....)
The key to Thai (25......)
Nostalgia (25......)
Ancient Echo (25......)
ผลงานภาพยนตร์

วันวานยังหวานอยู่ (พ.ศ. 2526)
วันนี้ยังมีเธอ (พ.ศ. 2526)
สยามสแควร์ (พ.ศ. 2527)
ตะวันยิ้มแฉ่ง (พ.ศ. 2528)
Music Director

การประกวดนางสาวไทย จนถึง มิสไทยแลนยูนิเวอร์ส
โชว์งานยอดมนุษย์อัลตร้าแมน
โชว์งานฟิล์มเฟสติวัล ของ ททท.
โชว์งานศิลปวัฒนธรรม ของ ททท.
กนกวรรณ ด่านอุดม

| กนกวรรณ ด่านอุดม |
| --- | --- |
ชื่อเกิด: กนกวรรณ ด่านอุดม
เกิด: 12 สิงหาคม พ.ศ. 2488 (79 ปี) อำเภอบางบัวทอง จังหวัดนนทบุรี
บุตร: 1 คน
อาชีพ: ผู้ประกาศรายการโทรทัศน์ นักร้อง นักแสดง นักพากย์ ผู้จัดละคร ผู้กำกับ ครูสอนลีลาศ
ปีที่แสดง: พ.ศ. 2507–2555
ผลงานเด่น: ต้อยติ่ง - ขุนศึกมหาราช (2510)  กังสดาล - น้ำผึ้งขม (2511)  ผู้กองฉวีผ่อง - ผู้กองยอดรัก (2515)  นันทา - พล นิกร กิมหงวน (2518–19)  แวว - แววมยุรา (2519)
โทรทัศน์ทองคำ: เกียรติยศคนทีวี  พ.ศ. 2558
กนกวรรณ ด่านอุดม (เกิด 12 สิงหาคม พ.ศ. 2488) เป็นนักแสดง ผู้จัดละคร และผู้กำกับการแสดงในอดีตชาวไทย อดีตนางเอกดาวค้างฟ้าคู่ขวัญของพิศาล อัครเศรณี เคยมีฉายาว่า “อีหน้างอกหน้ากระดาน“ จากละครเรื่องขุนศึกมหาราช ที่เคยรับบทเป็น “ต้อยติ่ง“
ประวัติ

กนกวรรณ ด่านอุดม จบการศึกษาระดับ ม.ศ.5 จากโรงเรียนเบญจมราชาลัย ขณะที่เรียนใกล้จบการศึกษา คุณสัมพันธ์ พันธุ์มณีได้คัดเลือกเธอให้แสดงละครเรื่อง เรื่อง พระมหาเทวี ที่สร้างโดยท่านผู้หญิงประภาพรรณ วิจิตรวาทกร นายกสมาคมศิษย์เก่าโรงเรียนเบญจมราชาลัยและภรรยาของหลวงวิจิตรวาทกร ซึ่งละครเรื่องนี้ได้ถูกคัดบางตอนเข้าไปออกอากาศในช่อง 4 บางขุนพรหม พอเรียนจบ จงได้ทำงานแผนกการเงินในสถานีจากการชักชวนของคุณจำนงค์ รังสิกุล ผู้อำนวยการสถานีโทรทัศน์ ช่อง 4 บางขุนพรหม พร้อมกับเรียนนาฏศิลป์ ฟันดาบ ร้องเพลงทั้งไทยเดิมและไทยสากล รวมทั้งเป็นผู้ประกาศรายการโทรทัศน์
ต่อมาจึงได้แสดงละครเรื่องแรกทางช่อง 4 เรื่อง หนามยอกเอาหนามบ่ง ร่วมกับบุษรา นฤมิตร และ กำธร สุวรรณปิยะศิริ ต่อด้วย ขุนศึกมหาราช ซึ่งสร้างชื่อเสียงในบทต้อยติ่ง เด็กสาวจอมแก่นชอบเตะต่อยเหมือนผู้ชาย จนได้รับฉายาว่าอีหน้างอกหน้ากระดาน และทำให้ผู้ชมติดภาพของเธอในฐานะนางเอกจอมแก่น นอกจากนี้เธอยังได้ร้องเพลงที่ชื่อว่าต้อยติ่งคู่กับกำธรด้วย จากนั้นพลิกบทบาทเป็นคนเรียบร้อยในเรื่องแม่ศรีเรือน, น้ำผึ้งขม คู่กับสะอาด เปี่ยมพงษ์สานต์ และยังเคยเป็นนางเอกคู่ขวัญกับพิศาล อัครเศรณีในเรื่อง แววมยุรา, ละอองดาว เป็นต้น เธอยังมีผลงานละครอื่น ๆ ตามมาหลายเรื่องทางช่อง 4 ช่อง 5 และช่อง 9 ได้แก่ พันท้ายนรสิงห์, เปาบุ้นจิ้น, น้ำเซาะทราย ฯลฯ
จากนั้นจึงได้ผันตัวเป็นผู้จัดละครโทรทัศน์และผลิตละครมาหลายเรื่อง  ผลงานที่เด่นคือ ผู้ชนะสิบทิศ ทางช่อง 9 ต่อมาได้ย้ายไปจัดละครให้กับช่อง 5 ในนามของรัศมีดาวการละคร เริ่มจากพล นิกร กินหงวน, ผู้กองยอดรัก, ยอดรักผู้กอง ต่อด้วย ทิวาหวาม, เมียหลวง และข้างหลังภาพ ซึ่งละครทั้งสามเรื่องนี้เธอได้ลงทุนพากองถ่ายไปถ่ายทำถึงต่างประเทศ
ชีวิตส่วนตัวสมรสแล้วและมีลูกชาย 1 คน ปัจจุบันเป็นที่ปรึกษาด้านจัดงานละคร ทำธุรกิจส่วนตัว และผันตัวมาเป็นครูสอนลีลาศ  ผลงานทางละครล่าสุดคือ หมูแดง ทางช่อง 3
ผลงานการแสดง > ละคร

เลือดอยุธยา ปี 2507 (ช่อง 4)
ควันเทียน ปี 2508 (ช่อง 4)
ลูกทาส ปี 2508 (ช่อง 4)
จอมดาบพเนจร ปี 2509 (ช่อง 4)
หนามยอกเอาหนามบ่ง ปี 2510 (ช่อง 4)
พระมหาเทวี ปี 2510 (ช่อง 4)
ขุนศึกมหาราช ปี 2510 (ช่อง 4) รับบท ต้อยติ่ง
พันท้ายนรสิงห์ ปี 2510 (ช่อง 4)
แม่ศรีเรือน ปี 2510 (ช่อง 4)
หนามกุหลาบ ปี 2510 (ช่อง 4)
น้ำผึ้งขม ปี 2511 (ช่อง 4) รับบท กังสดาล
วิมานไฟ ปี 2515 (ช่อง 4) รับบท โรยทอง
จำเลยรัก ปั 2517 (ช่อง 4) รับบท โศรยา
พล นิกร กิมหงวน ปี 2518-19 (ช่อง 9) รับบท นันทา
ละอองดาว ปี 2519 (ช่อง 9) รับบท ละอองดาว เบญจรงค์ (แตน) / เจ้าหญิงละอองดาว นพดล
แววมยุรา ปี 2519 (ช่อง 9) รับบท แววมยุรา(แวว)
ศิวาราตรี ปี 2520 (ช่อง 9)
ผู้ชนะสิบทิศ ปี 2520 (ช่อง 9) รับบท ตะละแม่กุสุมา
ผู้ใหญ่ลีกับนางมา ปี 2520 (ช่อง 9) รับบท มาลินี
เลือดขัตติยา ปี 2521 (ช่อง 9) รับบท ดารากุมารี
น้ำเซาะทราย ปี 2523 (ช่อง 5) รับบท พุดกรอง
เกียรติศักดิ์ทหารเสือ ปี 2525 (ช่อง 5) รับบท หญิงใหญ่
หมูแดง ปี 2555 (ช่อง 3) รับบท หม่อมระย้า
ผลงานการแสดง > ภาพยนตร์

ละครเร่ (2512) รับบท มารำ
ผลงานกำกับการแสดง > ละคร

ผู้ชนะสิบทิศ (2519)
| --- | --- |
 ขุนศึก (2520)  ทิวาหวาม (2521)  สี่แผ่นดิน (2522)  ดาวเรือง (2522)  น้ำผึ้งขม (2522)  ระฆังวงเดือน (2522)  สายรุ้ง (2522)  ค่าของคน (2522)  ผู้กองยอดรัก (2522)  ยอดรักผู้กอง – ผู้กองอยู่ไหน (2522)  เคหาสน์สีแดง (2522)  จำเลยรัก (2523)  ในฝัน (2523)  จ้อนกับแดง (2523-2525)  น้ำเซาะทราย (2523):  ในม่านเมฆ (2524)  อย่าลืมฉัน (2524)  พล นิกร กิมหงวน (2524)  เกียรติศักดิ์ทหารเสือ (2525)  สิ้นสวาท (2525)  วงเวียนชีวิต  แค่เอื้อม (2527)  ทัดดาวบุษยา (2527)  ฝ้ายแกมแพร  ดรรชนีนาง  เดชแม่ยาย (2530)  สลักจิต (2530)  คมพยาบาท (2531)  ชื่นชีวานาวี  เยื่อกิ่งไผ่  
หัวใจเถื่อน (2525)
ผลงานกำกับการแสดง > ภาพยนตร์

นี่หรือความรัก (2522)
กัญญาวีร์ สองเมือง

| กัญญาวีร์ สองเมือง |
| --- | --- |

เกิด: 21 กรกฎาคม พ.ศ. 2539 (28 ปี) จังหวัดร้อยเอ็ด ประเทศไทย
ชื่ออื่น: ต้าเหนิง
ศิษย์เก่า: มหาวิทยาลัยธรรมศาสตร์
อาชีพ:  นักแสดง  นางแบบ  ผู้บริหาร  นักธุรกิจ 
ปีปฏิบัติงาน: พ.ศ. 2555–ปัจจุบัน
ตัวแทน: จีทีเอช (2557−2558)  นาดาวบางกอก (2559–2564)  QOW Entertainment  (2565–ปัจจุบัน)
คู่รัก: กฤษณภูมิ พิบูลสงคราม
กัญญาวีร์ สองเมือง (เกิด 21 กรกฎาคม พ.ศ. 2539) ชื่อเล่น ต้าเหนิง ชื่อเดิม ไหม เป็นนักแสดงและนางแบบชาวไทยเชื้อสายจีน มีชื่อเสียงจากซีรีส์ ฮอร์โมนส์ วัยว้าวุ่น ซีซัน 2
ประวัติ

กัญญาวีร์ สองเมือง จบการศึกษาระดับมัธยมศึกษาจาก โรงเรียนสตรีศึกษา จังหวัดร้อยเอ็ด ปัจจุบันจบการศึกษา วิทยาลัยสหวิทยาการ มหาวิทยาลัยธรรมศาสตร์ ท่าพระจันทร์ สาขาวิชาปรัชญา การเมือง และเศรษฐศาสตร์ (PPE) ก่อนหน้านี้เธอเคยศึกษาอยู่ที่คณะศิลปกรรมศาสตร์ มหาวิทยาลัยธรรมศาสตร์ ศูนย์รังสิต สาขาวิชาศิลปะการออกแบบพัสตราภรณ์
ประวัติ > วงการบันเทิง

กัญญาวีร์เริ่มเข้าสู่วงการบันเทิงจากเวทีการประกวดมิสทีนไทยแลนด์ พ.ศ. 2555 และ ไทยซุปเปอร์โมเดลคอนเทสต์ 2013 ต่อมาเธอได้รับรางวัล Hormones The Next Gen การแข่งขันเพื่อค้นหานักแสดงของค่ายหนังจีทีเอช ทำให้กัญญาวีร์ได้รับบท เจน มหัทธโนฤกษ์ จึงเป็นผลงานที่เป็นที่รู้จักในหมู่วัยรุ่นในซีรีส์ ฮอร์โมนส์ วัยว้าวุ่น ฤดูกาลที่ 2 ในปีพ.ศ. 2557 รวมถึงมีผลงานมิวสิกวิดีโอ ตามมีอีกหลายตัว ปีถัดมามีผลงานละครเรื่อง เพื่อนเฮี้ยน..โรงเรียนหลอน ตอน คราบ รับบทเป็น ตอง ฐิติมา เกษมไพศาลทาง ปีเดียวกัน เธอรับบทเป็น เมย์ลีด ในภาพยนตร์ เมย์ไหน..ไฟแรงเฟร่อ ของค่ายหนังจีทีเอช และในปี 2559 เธอแสดงในละครซีรีส์เรื่อง รุ่นพี่ Secret Love ตอน My Lil Boy รับบทเป็น แบลล์ และ รุ่นพี่ Secret Love ตอน My Lil Boy 2 น้องม. 4 กับพี่ปี 1 ออกอากาศในปีเดียวกัน
กัญญาวีร์คบหากับ กฤษณภูมิ พิบูลสงคราม ซึ่งเป็นนักแสดงเช่นกัน
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2557 | ฮอร์โมนส์ วัยว้าวุ่น ซีซั่น 2  | เจน มหัทธโนฤกษ์ |
| 2558 | เพื่อนเฮี้ยน..โรงเรียนหลอน   ตอน คราบ | ฐิติมา เกษมไพศาล (ตอง) |
| 2558 | ฮอร์โมนส์ วัยว้าวุ่น ซีซั่น 3 | เจน มหัทธโนฤกษ์ |
| 2559 | รุ่นพี่ Secret Love ตอน My Lil Boy | แบลล์ (แบลล์) |
| 2559 | รุ่นพี่ Secret Love ตอน My Lil Boy 2 น้องม.4 พี่ปี 1 | แบลล์ (แบลล์) |
| 2560 | The Cupids บริษัทรักอุตลุด ตอน ซ่อนรักกามเทพ |  |
| 2560 | โปรเจกต์ เอส เดอะซีรีส์   ตอน Shoot I Love You ปิ้ว ยิงปิ้งเธอ (ยิงธนู) | เฟม, เอมิ |
| 2561 | Kiss Me Again จูบให้ได้ถ้านายแน่จริง | แสนซน |
| 2561 | i Stories | Part T,B,G,L |
| 2561 | เลือดข้นคนจาง | คิม |
| 2562 | My Ambulance รักฉุดใจนายฉุกเฉิน | บะหมี่ |
| 2565 | Good Old Days ร้านซื้อขายความทรงจำ   ตอน Our Soundtrack | กิ๊บ |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2558 | เมย์ไหน..ไฟแรงเฟร่อ | เมย์ลีด |
| 2561 | อย่าเหงาเป็นเพื่อนฉัน | แพท |
| 2567 | อนงค์ | มิว (รับเชิญ) |
| 2567 | 404 สุขีนิรันดร์..RUN RUN | ผีลลิตา |
| 2568 | ครุฑา นาคี | ฟ้า |
ผลงาน > คอนเสิร์ต

Hormones Prom Night (2557)
STAR THEQUE GTH 11 ปีแสงคอนเสิร์ต (2558)
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2557 | อาบน้ำร้อน | บิ๊กแอส |
| 2557 | หนังสือรุ่น | ค็อกเทล |
| 2557 | Love Song | ไทยเทเนี่ยม |
| 2558 | ย้อน | สล็อตแมชชีน |
| 2558 | Hormones Forever | รวมนักแสดง |
| 2561 | อย่าเหงาเป็นเพื่อนฉัน | Effel MBO |
| 2562 | พรุ่งนี้ค่อย | ปองกูล สืบซึ้ง |
| 2562 | อย่าเพิ่งคิดไปไกล | JAOKHUN จักรภัทร วรรธนะสิน |
| 2563 | A Little Thing | PECK PALITCHOKE |
| 2565 | อาหมวยหาย | THE TOYS |
| 2566 | เทพสร้าง (Made in Heaven) | Lipta feat. guncharlie |
ผลงาน > เพลง

| ปี | เพลง | ศิลปิน | หมายเหตุ |
| --- | --- | --- | --- |
| 2558 | "Frozen Hormones" | รวมนักแสดงซีรีส์ "รวมนักแสดงซีรีส์ "ฮอร์โมน วัยว้าวุ่น"" |  |
| 2558 | "Hormones Forever" | รวมนักแสดงซีรีส์ "รวมนักแสดงซีรีส์ "ฮอร์โมน วัยว้าวุ่น"" |  |
| 2558 | "ไหน ไหน" | ร่วมกับ นฤภรกมล ฉายแสง, ปัญสิกรณ์ ติยะกร, กษิรา พรนภดล, ชิมาร่า บาร์เด้น และณิชาพัชร์ จารุรัตนวารี | เพลงประกอบภาพยนตร์ เมย์ไหน..ไฟแรงเฟร่อ |
| 2558 | "เจ้าฟ้าของคนเดินดิน" | รวมนักแสดง |  |
| 2558 | ทุ้มอยู่ในใจ | รวมศิลปินค่าย "GTH" | VTR "VTR "STAR THEQUE" GTH 11 ปีแสงคอนเสิร์ต" |
| 2558 | "แตกต่างเหมือนกัน" | รวมนักแสดงซีรีส์ ฮอร์โมน วัยว้าวุ่น | VTR "VTR "STAR THEQUE" GTH 11 ปีแสงคอนเสิร์ต" |
| 2562 | "ไม่เป็นไรหรอก (It's O.K.)" | ศิลปินเดี่ยว | เพลงประกอบซีรีส์ รักฉุดใจ นายฉุกเฉิน |
| 2565 | "ระหว่างทาง (Good Time)" | ร่วมกับ วชิรวิชญ์ ชีวอารี | เพลงประกอบซีรีส์ Good Old Days ร้านซื้อขายความทรงจำ |
ผลงาน > โฆษณา

เรดดี้
ซันซิล
รางวัล

| ปี พ> ศ. | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2557 | ดาราเดลี่ เดอะเกรต อวอร์ดส์ ครั้งที่ 4 | ดาราดิจิตอล | ได้รับรางวัล |  |
| 2559 | แคส อวอร์ดส์ 2016 | ดาราหญิงหน้าใหม่มาแรง | ได้รับรางวัล | ฮอร์โมนส์ วัยว้าวุ่น |
| 2559 | สยามดารา สตาร์ส อวอร์ดส์ 2016 | นักแสดงดาวรุ่งหญิง | ได้รับรางวัล | ฮอร์โมนส์ วัยว้าวุ่น |
| 2562 | แคส อวอร์ดส์ 2019 | สาวปังแห่งปี | ได้รับรางวัล | - |
| 2563 | JOOX Thailand Music Award 2020 | Most Stylish Women | ได้รับรางวัล | - |
แหล่งข้อมูลอื่น

กัญญาวีร์ สองเมือง ที่อินสตาแกรม
จ๊อกแม้

| จ๊อกแม้ ၵျွၵ်းမႄး (ไทใหญ่) / ကျောက်မဲ (พม่า) |
| --- | --- |
เมือง
จ๊อกแม้ที่ตั้งในประเทศพม่า
พิกัด: 22°32′21″N 97°1′42″E﻿ / ﻿22.53917°N 97.02833°E﻿ / 22.53917; 97.02833
ประเทศ:  พม่า
รัฐ:  รัฐฉาน
จังหวัด: จ๊อกแม้
อำเภอ: จ๊อกแม้
ประชากร (2014): 39,930 คน
เขตเวลา: UTC+6.30 (MST)
จ๊อกแม้ เป็นเมืองในจังหวัดจ๊อกแม้ รัฐฉาน ประเทศพม่า มีประชากรประมาณสี่หมื่นคน ตั้งอยู่ทางเหนือของตองจีประมาณ 282 กิโลเมตร และทางตะวันออกเฉียงเหนือของมัณฑะเลย์ประมาณ 172 กิโลเมตร
จ๊อกแม้ตั้งอยู่บนเส้นทางถนนและรถไฟระหว่าง มัณฑะเลย์–ล่าเสี้ยว ในอดีตสมัยถูกปกครองโดยอังกฤษ เคยเป็นศูนย์กลางการค้าใบชาจากตองแปงและพื้นที่ข้าเคียง ซึ่งมีชาวปะหล่องอาศัยอยู่จำนวนมาก ปัจจุบัน จ๊อกแม้เป็นทางผ่านสำหรับรถบรรทุกสินค้าไปมณฑลยูนนานของประเทศจีน
ภายหลังพฤศจิกายน 2023 สงครามกลางเมืองพม่าทวีความรุนแรง เกิดการต่อสู้ระหว่างกองทัพพม่าและชนกลุ่มน้อย โดยเฉพาะในรัฐฉาน ส่งผลให้ประชากรจำนวนมากในเขตชนบทข้างเคียงหลั่งไหลเข้าสู่จ๊อกแม้ ท้ายที่สุดในเดือนมิถุนายน 2024 กองทัพพม่าสูญเสียการควบคุมบริเวณนี้ให้แก่กองทัพปลดปล่อยชาติตะอ้อง
วอลโว่

บทความนี้เกี่ยวกับรถยนต์วอลโว่ สำหรับความหมายอื่น ดูที่ กลุ่มบริษัทวอลโว่
| --- | --- |
Volvo Cars logo
ชื่อท้องถิ่น: Volvo Personvagnar AB
ประเภท: บริษัทลูก
อุตสาหกรรม: ยานยนต์
ก่อตั้ง: 14 เมษายน 1927; 97 ปีก่อน (1927-04-14)
ผู้ก่อตั้ง: บริษัท SKF สวีเดน, อัซซา กาเบรียลสัน กุสตาฟ ลาร์สัน
สำนักงานใหญ่: โกเธนเบิร์ก, ประเทศสวีเดน 
พื้นที่ให้บริการ: ทั่วโลก
บุคลากรหลัก: ลี ชูฟู (ประธานกรรมการ) Håkan Samuelsson (ผู้อำนวยการ และ CEO) , ฮันซ์ อูลอร์ฟ โอลสัน  (รองประธานกรรมการ)
ผลิตภัณฑ์: รถยนต์ / ยานพาหนะหรูหรา (Luxury vehicles) และอุปกรณ์ยานยนต์
รายได้:  274.117 พันล้าน ครูนา (2019)
รายได้จากการดำเนินงาน:  14.303 พันล้าน ครูนา (2019)
รายได้สุทธิ:  9.603 พันล้าน ครูนา (2019)
สินทรัพย์:  241.564 พันล้าน ครูนา (2019)
ส่วนของผู้ถือหุ้น:  63.648 พันล้าน ครูนา (2019)
พนักงาน:  41,517 (2019)
บริษัทแม่: Geely (Zhejiang Geely Holding Group)
แผนก: Polestar   Volvo R
เว็บไซต์: VolvoCars.com
Volvo Cars head office
Volvo 850
วอลโว่ XC90, รถวอลโว่คันแรกที่ผลิตโดยกลุ่มจีลี่ ออโตโมบิล
วอลโว่ เป็นบริษัทผลิตรถยนต์ของสวีเดน ก่อตั้งเมื่อปี ค.ศ. 1927 มีสำนักงานใหญ่ตั้งอยู่ที่ เมืองโกเธนเบิร์ก ประเทศสวีเดน  ถือหุ้นใหญ่โดย Zhejiang Geely Holding Group วอลโว่ถือกำเนิดจากการเป็นบริษัทลูกของบริษัทผลิตลูกปืน SKF ต่อมาปี2010 บริษัทรถยนต์จี๋ลี่ (Geely Holding Group) ซึ่งเป็นค่ายรถยนต์เอกชนรายใหญ่ของจีนที่มีฐานธุรกิจที่มณฑลเจ้อเจียง เข้าซื้อกิจการรถยนต์วอลโว (Volvo) จากบริษัทฟอร์ดมอเตอร์แล้ว ด้วยเงินมูลค่า 1,800 ล้านดอลลาร์สหรัฐฯ โดยมีพิธีลงนามสัญญาที่กรุงโกเธนเบิร์ก ประเทศสวีเดน เมื่อวันที่ 28 มี.ค. 2010 ที่ผ่านมา สร้างประวัติศาสตร์หน้าใหม่ให้วงการรถยนต์จีนในการยกระดับแบรนด์ผ่านการซื้อยี่ห้อแบรนด์ไฮแอนด์ระดับโลกเพื่อบุกตลาดตะวันตก
ในปี 1935 SKF ได้ขายหุ้นทั้งหมดในตลาดหลักทรัพย์สต็อกโฮล์ม และถือหุ้นใหญ่โดยกลุ่มบริษัทวอลโว่ จนถึงปี 1999 บริษัท ฟอร์ดมอเตอร์ ได้ซื้อหุ้นทั้งหมดของ วอลโว่ คาร์ คอร์เปอเรชั่น และในปี 2010 กลุ่มจีลี่ ออโตโมบิล ได้ซื้อหุ้นทั้งหมดจากฟอร์ดมอเตอร์
วอลโว่ ผลิตรถยนต์ชนิดต่างๆ ตั้งแต่ รถยนต์ SUVs รถยนต์นั่งชนิดท้ายยาว(Station wagon) รถยนต์ซีดาน รถยนต์ซีดานขนาดเล็ก ไปจนถึงรถยนต์คูเป้สองประตู ตลาดที่ใหญ่ที่สุดของวอลโว่คือ สหรัฐอเมริกา ตามมาด้วยสวีเดน สหราชอาณาจักร จีน และเยอรมนี   ในปี 2010  วอลโว่ ทำสถิติยอดขายทั่วโลกกว่า 373,525 คัน เพิ่มขึ้น 11.2% เมื่อเปรียบเทียบกับปี 2009
รถยนต์วอลโว่มักจะถูกเรียกว่า รถยนต์ทรงเหลี่ยม ซึ่งเป็นลักษณะเด่นของวอลโว่มาตั้งแต่เริ่ม ภายหลังวอลโว่ได้ออกแบบให้รถยนต์หลุดออกจากภาพรถยนต์ทรงเหลี่ยม เพื่อเรียกความนิยมจากผู้ที่นิยมรถยนต์ทรงสปอร์ตมากขึ้น รถยนต์วอลโว่มีจุดขายและมีชื่อเสียงในเรื่องความปลอดภัย ก่อนที่รัฐบาลสวีเดนจะออกกฎความปลอดภัยของตัวรถยนต์ วอลโว่ได้รับความเชื่อถือในเรื่องปลอดภัยทางวิศวกรรมอย่างสูง
เครื่องหมายการค้าของวอลโว่ เป็นสัญลักษณ์ของดาวอังคาร (Mars) และถูกใช้เป็นสัญลักษณ์ทางเคมีของธาตุ "เหล็ก" ในสมัยโบราณ วอลโว่ใช้สัญลักษณ์นี้แสดงถึงความแข็งของเหล็กจากสวีเดน ซึ่งเป็นประเทศที่ส่งออกแร่เหล็กที่สำคัญของโลก
รถที่ผลิตอยู่ในปัจจุบัน

รถยนต์ขนาดกลาง (CMA platform)
++วอลโว่ C40 2023-
Pure electric
วอลโว่ XC40 2017–present (M/Y 2018–present)
รถยนต์ขนาดใหญ่ (SPA platform)
[[EX90 Pure electric 2023-
วอลโว่ XC90 II 2014–present (M/Y 2015–present)
วอลโว่ S90 II 2016–present (M/Y 2017–present)
วอลโว่ V90 II 2016–present (M/Y 2017–present)
วอลโว่ V90 Cross Country 2016–present (M/Y 2017–present)
วอลโว่ XC60 II 2017–present (M/Y 2018–present)
วอลโว่ S60 III 2018–present (M/Y 2018–present)
วอลโว่ V60 II 2018–present (M/Y 2019–present)
รถที่ผลิตอยู่ในอนาคต

รถยนต์ขนาดกลาง (CMA platform)
วอลโว่ C40 พ.ศ. 2565–อนาคต
รถยนต์ขนาดใหญ่ (SPA platform)
วอลโว่ XC100 พ.ศ. 2566–อนาคต
วอลโว่ EX90 พ.ศ. 2566–อนาคต
รถที่ยกเลิกการผลิต

Volvo 140 (Volvo 142, Volvo 144, Volvo 145)
Volvo 164
Volvo 240 (Volvo 242, 244, 245)
Volvo 260 (Volvo 262C, 264, 265)
Volvo 340 (Volvo 343, 345)
Volvo 360
Volvo 440/460
Volvo 480
Volvo 740
Volvo 760
Volvo 780
Volvo 850
Volvo 940
Volvo 960
Volvo S40/V40
Volvo S70/V70
Volvo S90/V90 Mk.1
Volvo C70 coupé/convertible
Volvo V70 XC
Volvo S80 I
Volvo S60 I
Volvo V70 II/V70 XC II/XC70
Volvo XC90 I
Volvo S40 II / Volvo V50
Volvo C30
Volvo C70 II
Volvo S80 II
Volvo V70 III
Volvo XC70 II
Volvo XC60 I
Volvo S60 II / V60
Volvo V40 II
Volvo XC Classic
Volvo XC90 I
พลังงานทางเลือก > Flexible-fuel

ในปี 2005 วอลโว่ได้เปิดตัวรถยนต์ชนิดที่ใช้ flexifuel  ครั้งแรก คือวอลโว่รุ่น S40 และ S50 ที่มาพร้อมกับเครื่องยนต์ที่ใช้ได้ทั้งเชื้อเพลิงเบนซิน และ E85 ตามมาด้วยรุ่น C30 ในปี 2006 ซึ่งทั้งหมดนี้ถูกจำหน่ายในเฉพาะประเทศสวีเดนเท่านั้น จนกระทั่งปี 2007 รถยนต์ทั้งสามรุ่นได้เริ่มจำหน่ายในทวีปยุโรป 8 ประเทศ
พลังงานทางเลือก > รถยนต์ไฮบริด (Plug-in hybrids)

วอลโว่ รีชาร์ต เป็นแนวคิดของรถยนต์พลังงานไฟฟ้าที่วิ่งได้กว่า 97 กม.ต่อการชาร์ตไฟ 1 ครั้ง (1 AER) เปิดตัวอย่างเป็นทางการครั้งแรกในปี 2007 ที่ แฟรงค์เฟริต ออโต้ โชว์ ในเยอรมนี
ในปี 2009 วอลโว่ได้ประกาศว่าจะทำรถยนต์ดีเซลที่ใช้พลังงานไฟฟ้าร่วมด้วยภายในปี 2012 และมีแผนที่จะจำหน่ายรถยนต์ไฮบริดนี้ภายใต้แนวคิดที่จะลดการปล่อยก๊าซคาร์บอนไดออกไซด์ให้ได้มากกว่า 50 กรัม ต่อ กิโลเมตร
ในปี 2017 นาย คริส เวลส์ กรรมการผู้จัดการ บริษัท วอลโว่ คาร์ ประเทศไทย จำกัด กล่าวว่า “เรามีความตื่นเต้นเป็นอย่างมากกับ S90 T8 Twin Engine AWD Plug-in Hybrid ใหม่ ที่ไม่เพียงแต่ผสานรูปลักษณ์และเทคโนโลยีอันล้ำสมัยจาก XC90 ที่กวาดรางวัลมาแล้วทั่วโลก ยังเป็นอีกก้าวในการเปลี่ยนแปลงครั้งสำคัญของวอลโว่อีกด้วย”
พลังงานทางเลือก > รถยนต์ไฟฟ้า

รถยนต์วอลโว่รุ่น C30 DRIVe Electric concept car ถูกแสดงครั้งแรกในงาน ปารีส มอเตอร์ โชว์ ปี2010  เป็นรถยนต์ที่วิ่งด้วยแบตเตอรี่ชนิด ลิเที่ยมไอออน วิ่งด้วยความเร็วสูงสุด 130 กม./ชม. วิ่งได้ระยะทางไกลกว่า 150 กม. ต่อการชาร์ตแบตเตอรี่ 1 ครั้ง ทำการทดลองวิ่งแล้วในเมืองโกเธนเบิร์กประเทศสวีเดน เป็นจำนวน 10 ครั้งในปี 2010  และจะเริ่มทำการทดสอบภาคสนามที่ประเทศสหรัฐอเมริกา ยุโรป และจีน ในปี 2011
พลังงานทางเลือก > Gas-turbine Hybrid

รถยนต์วอลโว่รุ่น EEC (Environmental Concept Car) ถูกแสดงครั้งแรกในงาน ปารีส มอเตอร์ โชว์ ปี1992 เป็นรถยนต์ที่วิ่งด้วยแบตเตอรี่และเครื่องยนต์แบบ กังหันก๊าซ (Gas turbine) วิ่งได้ระยะทางไกลกว่า 90 ไมล์ (140 กม.)
พลังงานทางเลือก > Drive-E engines

2005 วอลโว่ S40 FFV
วอลโว่รุ่น C30 DRIVe Electric concept car เปิดตัวในปารีส มอเตอร์ โขว์ 2010
วอลโว่ ECC
จิ้มก้อง

จิ้มก้อง (進貢) หมายถึง การเจริญทางพระราชไมตรีด้วยการถวายเครื่องราชบรรณาการ จิ้มก้อง เป็นคำจากภาษาจีน จิ้ม (進) แปลว่า ให้ ก้อง (貢) แปลว่า ของกำนัล
ในการทำการค้ากับจีนในสมัยโบราณ พ่อค้ามักจะนำของกำนัลไปให้เพื่อขอความสะดวกในการทำมาค้าขายกับพระเจ้ากรุงจีน แต่จีนมักถือว่าผู้ที่มาจิ้มก้องเป็นผู้ที่มาสวามิภักดิ์ขอเป็นเมืองขึ้นเมื่อมีของกำนัลมาให้ นอกจากจีนจะให้ความสะดวกในการค้าแล้ว พระเจ้ากรุงจีนยังตอบแทนด้วยของกำนัลอย่างมากมายกลับมาด้วย พ่อค้าไทยจึงนิยมไปจิ้มก้อง
ขุนวิจิตรมาตรา ให้ความหมายของจิ้มก้อง หรือ จินก้ง ว่าเป็นคำภาษาจีน บางทีใช้คำว่า ก้อง คำเดียว เป็นความหมายต่างๆ อาทิ ทวงก้อง หมายความว่า ทวงส่วย มาก้อง หมายความว่า มาส่งส่วยฐานเป็นเมืองขึ้น หรือมาขอเป็นเมืองขึ้น เมืองก้อง หมายถึง เมืองขึ้นหรือเมืองส่วย และจิ้มก้อง ก็เรียกว่า ส่งส่วย ภาษาอังกฤษเรียกว่า Tribute
นอกจากจิ้มก้องแล้ว บางครั้งไทยยังมา ขอหอง (封) คือการที่ให้จีนแต่งตั้งเจ้าแผ่นดินที่เพิ่งขึ้นมาครองบัลลังก์ ให้มีตำแหน่งเป็นอ๋อง (王) บางทีจึงเรียกว่า จิ้มก้องขอหอง
ธรรมเนียมการจิ้มก้องกับจีน

การจิ้มก้องเป็นสิ่งที่เกี่ยวข้องผูกพันกันมาโดยตลอด เป็นเจตคติที่ยึดถือปฏิบัติตามบุราณราชประเพณี แต่หากได้เกิดมีลักษณะการแลกเปลี่ยนสินค้ากันขึ้น เนื้อแท้แล้วเป็นการหวังประโยชน์ต่อกันทางด้านการค้าเสียมากกว่า
ขนบธรรมเนียมการจิ้มก้องนอกจากจะกระทำได้โดยพระมหากษัตริย์แล้วคณะทูตานุทูตจากดินแดนโพ้นทะเลก็ยังสามารถกระทำการค้าขายส่วนตัวได้ด้วย ในช่วง 270 ปีเศษของราชวงศ์หมิง (เหม็ง) จีนส่งคณะทูตมายังกรุงศรีอยุธยา 19 ครั้ง ส่วนกรุงศรีอยุธยามีคณะราชทูตไปประเทศจีน 110 ครั้ง และบรรดาสินค้าส่วนตัวที่ผู้ส่งเครื่องราชบรรณาการนำติดเข้าไปนั้น รัฐบาลราชวงศ์หมิงก็ยังผ่อนปรน มิได้เรียกเก็บภาษีผ่านด่านแต่ประการใด
ประวัติ

จิ้มก้อง จากที่มีการบันทึกเริ่มมีตั้งแต่สมัยพ่อขุนรามคำแหงมหาราช ส่งทูตไปเจริญพระราชไมตรีกับพระเจ้าหงวนสีโจ๊วฮ่องเต้ (กุบไลข่าน) และก็มีบรรดาผ้าผ่อนแพรพรรณ เป็นเครื่องราชบรรณาการ ไปจิ้มก้องด้วย
การค้าในระบบจิ้มก้องอย่างเป็นทางการระหว่างจีนกับสยาม สะดุดหยุดลงกลางคริสต์ศตวรรษที่ 17 เมื่อราชวงศ์ชิง (แมนจู) ที่เพิ่งสถาปนาขึ้นใหม่ ประกาศห้ามชาวจีนออกทะเล เพื่อหวังป้องกันมิให้พวกคนเหล่านี้หลบหนีออกนอกประเทศ และต้องการปราบปรามพวกกลุ่มต่อต้านที่ต้องการล้มล้างราชวงศ์ชิง กอบกู้ราชวงศ์หมิง
ใน ค.ศ. 1664 ต้นแผ่นดินสมเด็จพระนารายณ์มหาราช อันตรงกับปีที่ 3 จักรพรรดิคังซี ราชวงศ์ชิง เมื่อสยามส่งทูตไปจิ้มก้องตามธรรมเนียมปฏิบัติแต่เดิมมา ราชสำนักจีนปฏิเสธไม่รับของกำนัล และ ประกาศห้ามมิให้ผู้ใดรับของกำนัลจากต่างประเทศ การค้าระหว่างไทยกับจีนจึงหยุดชะงักไป 8 ปี จนต่อมาอีก 3 ปี จึงกลับมามีความสัมพันธ์อันดีต่อกันเหมือนเดิม
จิ้มก้องนั้น ได้สะดุดหยุดลง พระบาทสมเด็จพระจอมเกล้าฯ รัชกาลที่ 4 ทรงส่งบรรณาการไปจีนเป็นครั้งสุดท้ายเมื่อปี พ.ศ. 2396 หรือ ค.ศ. 1853
เครื่องราชบรรณาการของสยามในยุคนั้น

เครื่องราชบรรณาการที่สยามส่งให้จีน ได้แก่ ช้าง งาช้าง จันทน์หอม พริกไทย นกแก้ว นกยูง รงทอง ขี้ผึ้งขาว กำมะถัน มหาหิงคุ์ เปลือกสมุลแว้ง กรักขี เปลือกสีเสียด กานพลู มดยอบ จันทน์ชะมด จันทน์เทศ กระวานขาว ผลกระเบา ฝาง พรมลิอูด ผ้าโมรีแดง ฯลฯ
ส่วนสิ่งที่จีนจัดมอบให้สยาม ได้แก่ เครื่องลายคราม ผ้าแพรโล่ต่วน แพรกิมต่วน เป็นต้น